CELEX: 62013CN0397
Language: el
Date: 2013-07-15 00:00:00
Title: Υπόθεση C-397/13 P: Αναίρεση που άσκησε στις 15 Ιουλίου 2013 η Simone Gbagbo κατά της αποφάσεως που εξέδωσε το Γενικό Δικαστήριο (πέμπτο τμήμα) στις 25 Απριλίου 2013 στην υπόθεση T-397/13, Gbagbo κατά Συμβουλίου

21.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 274/11
            
         Αναίρεση που άσκησε στις 15 Ιουλίου 2013 η Simone Gbagbo κατά της αποφάσεως που εξέδωσε το Γενικό Δικαστήριο (πέμπτο τμήμα) στις 25 Απριλίου 2013 στην υπόθεση T-397/13, Gbagbo κατά Συμβουλίου
   (Υπόθεση C-397/13 P)
   2013/C 274/19
   Γλώσσα διαδικασίας: η γαλλική
   
      Διάδικοι
   
   
      Αναιρεσείουσα: Simone Gbagbo (εκπρόσωπος: J.-C. Tchikaya, δικηγόρος)
   
      Αντίδικος κατ’ αναίρεση: Συμβούλιο της Ευρωπαϊκής Ένωσης, Ευρωπαϊκή Επιτροπή, Δημοκρατία της Ακτής του Ελεφαντοστού
   
      Αιτήματα της αναιρεσείουσας
   
   Η αναιρεσείουσα ζητεί από το Δικαστήριο:
   
               —
            
            
               να κρίνει παραδεκτή και βάσιμη την αίτηση αναιρέσεως της S. Gbagbo,
            
         
               —
            
            
               να ακυρώσει την προσβαλλόμενη απόφαση,
            
         
               —
            
            
               να ακυρώσει αφενός την απόφαση 2011/18/ΚΕΠΠΑ του Συμβουλίου, της 14ης Ιανουαρίου 2011, η οποία τροποποιεί την απόφαση 2010/656/ΚΕΠΠΑ του Συμβουλίου (1), τον κανονισμό (ΕΕ) 25/2011 του Συμβουλίου, της 14ης Ιανουαρίου 2011, ο οποίος τροποποιεί τον κανονισμό (ΕΚ) 560/2005 (2), την απόφαση 2011/221/ΚΕΠΠΑ του Συμβουλίου, της 6ης Απριλίου 2011, η οποία τροποποιεί την απόφαση 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής Ελεφαντοστού (3) και τον κανονισμό (ΕΕ) 330/2011 του Συμβουλίου της 6ης Απριλίου 2011, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (4), κατά το μέτρο που αφορούν την αναιρεσείουσα,
            
         
               —
            
            
               να καταδικάσει το Συμβούλιο στα δικαστικά έξοδα.
            
         
      Λόγοι αναιρέσεως και κύρια επιχειρήματα
   
   Η αναιρεσείουσα προβάλλει δύο λόγους προς στήριξη της αιτήσεως της.
   Πρώτον, η αναιρεσείουσα προσάπτει στο Γενικό Δικαστήριο ότι απέρριψε τον λόγο της προσφυγής της περί παραβάσεως της υποχρεώσεως αιτιολογήσεως. Ειδικότερα, η αναιρεσείουσα προσάπτει στο Γενικό Δικαστήριο ότι έκρινε πως το Συμβούλιο αιτιολόγησε επαρκώς την απόφασή του, ενώ η προσβαλλόμενη απόφαση δεν περιείχε καμία άλλη αιτιολογία πλην της ιδιότητας της S. Gbagbo, ήτοι ότι αυτή είναι «πρόεδρος του κόμματος FPI στο Κοινοβούλιο».
   Δεύτερον, η αναιρεσείουσα προβάλλει ότι το Γενικό Δικαστήριο υπέπεσε σε πρόδηλη πλάνη κατά την εκτίμηση των πραγματικών περιστατικών. Εκτιμά ότι είναι κατ’ ουσίαν ανακριβή τα πραγματικά περιστατικά της παρεμβολής εμποδίων στην ειρηνευτική διαδικασία και τη διαδικασία συμφιλιώσεως, τη δημόσια διέγερση σε μισαλλοδοξία και βία και ότι αυτά δεν επιβεβαιώνονται από τα αποδεικτικά στοιχεία.
   
      (1)  ΕΕ L 11, σ. 36.
   
      (2)  ΕΕ L 11, σ. 1.
   
      (3)  ΕΕ L 93, σ. 20.
   
      (4)  ΕΕ L 93, σ. 10.